Barbra Ring

Barbra Mathilde Ring (født 4. juli 1870 i Drammen, død 16. mai 1955 i Oslo) var en norsk forfatter og journalist. Hun skrev blant annet novellen Ittno' knussel, julefortellingen om den rike, bryske og varmhjertede enken Marte Svennerud.

Familie 
Barbra Ring var datter av Ole Ring og Thora Augusta Ravn. Ole Ring var dattersønn av forfatteren Hanna Winsnes. I 1890 giftet Barbra Ring seg med Thorvald August Kirsebom. De fikk datteren Gerda Ring sammen i 1891. I 1902 ble ekteparet skilt, og i 1917 giftet Barbra Ring seg på nytt med Ragnar Rosenquist.

Litterær karriere 
Barbra Ring var i likhet med Dikken Zwilgmeyer en av mest markante norske barnebokforfatterne i første halvdel av 1900-tallet. 

Hun debuterte i 1904 med Babbens dagbok. Boken bygget på egne barndomserindinger. Den og ble godt mottatt som en historie sett med barnets øyne, et brudd med den moraliserende barnelitteraturen. Hun skrev barnebøker, bøker for «unge piger» og romaner for voksne. Flere av hennes romaner for voksne tar for seg kvinner i ulykkelige ekteskap og barns perspektiv på konflikt mellom foreldre.

Et gjennomgangstema i bøkene hennes er også det å eie og dyrke jord. I Nytt norsk forfatterleksikon karakteriseres hennes forfatterskap for voksne som «en lang rekke romaner og fortellinger fra østnorsk storgårds-liv, de fleste uten noen varig verdi». I Store norske leksikons fordypningsartikkel om Ring står det derimot at forfatterskapet hennes er ujevnt, men at «de beste er både gripende og troverdige psykologisk sett og interessante på grunn av sine formeksperimenter.» Hennes barnebøker om Peik og Fjellmus har uansett fått et lengre liv enn voksenromanene. Rings bøker ble i hennes samtid oversatt til en rekke språk.

Hun var styremedlem i Den norske forfatterforening; og fra 1929 litteraturkritiker i Nationen. Hun var også bidragsyter til en rekke utgaver av årboken Humør.

Bibliografi 

 Babbens Dagbog, 1904
 Tertit, H. Aschehoug & co. (W. Nygaard), 1905
 Lillefru Tertit, H. Aschehoug & co. (W. Nygaard), 1906
 Anne Karine Corvin, H. Aschehoug & co. (W. Nygaard), 1907
 To Aar efter, H. Aschehoug & co. (W. Nygaard), 1908 (oppfølger til "Anne Karine Corvin")
 Fnugg, 1909
 Da Peik skulde gjøre sin Lykke, 1910
 Riebes paa Star, 1910
 Peik, 1911
 Fra Hanna Winsnes' Prestegaard, H. Aschehoug & co. (W. Nygaard), 1911
 Billet mrk. "286". En Fortælling om en ung Pige, 1911
 Den rette, 1912
 Den kjærligheten, 1913
 Rædharen, H. Aschehoug & co. (W. Nygaard), 1913
 Jomfruen, 1914
 Før kulden kommer, H. Aschehoug & co. (W. Nygaard), 1915
 Under seil, 1916
 Veien, 1917
 Fjeldmus og andre fortællinger, illustrert av Severin Segelcke, 1918
 Vildbasser og andre Fortællinger. Rædharen, 1919
 Guldkappen, 1919
 To, 1920
 Mennesket Fernanda Nissen, Det norske arbeiderpartis forlag, 1921
 Kredsen, H. Aschehoug & co. (W. Nygaard), 1921
 Søstre, 1922
 Kongens hjerte. Eventyrspil for barn, 1922. Oppført på Nationaltheatret
 En mand, 1923
 Unge fruer, H. Aschehoug & co. (W. Nygaard), 1924
 Vi fraskilte barn. Ved et av dem, 1924
 For hundrede Aar siden. Hanna Winsnes og Hendes., H. Aschehoug & co. (W. Nygaard), 1924
 Vi som vandrer, 1926
 Kvinde, H. Aschehoug & co. (W. Nygaard), 1927
 Den gang da jeg var Pige, H. Aschehoug & co. (W. Nygaard), 1928. Selvbiografi om barndomsårene. 
 Lille-Mette, H. Aschehoug & co. (W. Nygaard), 1928
 Minder og smaa bekjendelser, 1929
 Nu, 1930
 Eldjarstad, 1931
 Et år gikk rundt, 1932
 Elven strømmer, H. Aschehoug & co. (W. Nygaard), 1933
 Jolle, 1934
 Chansen, 1934
 Leken på Ladeby, 1936
 Leken blir liv, 1937
 Marcus Gjøgs medaljong, Aschehoug, 1938
 Farlig start, H. Aschehoug & co. (W. Nygaard), 1939
 Sånn er Norge, 1940
 Mellom venner og fiender, Aschehoug, 1947

Udaterte utgivelser 
 En ny og sørgelig vise om Lille Marianne. Cabaretviser Melodi av Jean Rollon.

Artikler av Barbra Ring (utvalg) 
 Boken om ekteskapet. Publisert i Samtiden. Tidsskrift for politik, litteratur og samfundsspørsmaal. 39. årgang, 1928
 Stefan Zweig. Publisert i Samtiden. Tidsskrift for politik, litteratur og samfundsspørsmaal. 42. årgang, 1931

Oversettelser av andre forfatteres verker 
 Maria Stuart. Billede av en gjennemsnittskarakter av Stefan Zweig; oversatt fra tysk, utkommet i 1933
 Kork & co. av Rudyard Kipling; oversatt fra engelsk, utkommet i 1929

Referanser

Eksterne lenker 
 
 
  Store norske leksikons utdypningsartikkel om Barbra Ring
  Bærumssanger – inkluderer Rings sang Storbygd og herrebygd var du og hennes portrett
  Biografi

Norske barnebokforfattere
Norske forfattere av ungdomsbøker
Norske romanforfattere
Norske dramatikere
Personer begravet på Vestre gravlund